cyanic-selkie/wikianc huggingface dataset:
বাসুদেব বলবন্ত ফাড়কে
গ্রেফতারি এবং বিচার
ওই বছর ৩ রা নভেম্বর পুণেতে বাসুদেব ও তাঁর চৌদ্দজন সহযোদ্ধার বিচার শুরু হয়। তাঁদের বিরুদ্ধে ডাকাতি এবং রাজদ্রোহের মামলা রুজু হয়। পুণা সার্বজনিক সভার প্রতিষ্ঠাতা সদস্য স্বনামধন্য আইনজীবী গণেশ বাসুদেব যোশি বাসুদেবের পক্ষে মামলা লড়েছিলেন। কিন্তু বাজেয়াপ্ত হওয়া বাসুদেবের নিজের দিনলিপি, আত্মজীবনী এবং বাসুদেবের বিপক্ষের অগণিত সাক্ষ্যপ্রমাণকে ভ্রান্ত প্রতিপন্ন করা তাঁর পক্ষে সম্ভব ছিল না। উপরন্তু আদালতে দাঁড়িয়ে বাসুদেব বললেন-  "It is due to the British rule that India had become a prey to starvation deaths. Our industries are being destroyed. The goods from England are exempted from taxes so that we cannot run any industry in our country ... I could only think of one method to save these people from total destruction, i.e., the liberation from the British yoke. Day and night there is but one prayer in my heart; but one thought in my mind. Oh God, even if my life be lost, let my country be free, let my countrymen be happy. I have taken up arms, raised an army and rebelled against the British Government with this single aim. Today, this is the duty of every Indian. I could not succeed. But some day someone will succeed. Oh my countrymen, forgive me for my failure."
খুব তাড়াতাড়ি বিচারপর্ব শেষ হল। বিচারে বাসুদেব দোষী প্রমাণিত হলেন। কিন্তু আদালত তাঁকে ফাঁসির হুকুম শোনালো না। অতি জনপ্রিয় বাসুদেবের ফাঁসি দেশব্যাপী প্রবল অসন্তোষ তৈরি করতে পারে- এই আশঙ্কায় বিচারপতি নিউহ্যাম তাঁকে যাবজ্জীবন দ্বীপান্তরের সাজা দিলেন। সে সময় দ্বীপান্তরের সাজা ভুগতে কয়েদীদের আন্দামান যাওয়ার প্রথা ছিল। কিন্তু সন্ত্রস্ত ইংরেজ সরকার বাসুদেবকে আন্দমানে পাঠাতে প্রস্তুত ছিল না। আন্দামানে বন্দী মহাবিদ্রোহের সিপাহীদের সংগঠিত করে পুনরায় সশস্ত্র অভ্যুত্থান ঘটানো বাসুদেবের পক্ষে অসম্ভব কিছু নয়। তাই তাঁকে পাঠানো হল সুদূর আফ্রিকার বন্দর শহর এডেনের বন্দীশালায়।
এডেনের বন্দীশালাতে বসেও বাসুদেব ভারতের স্বাধীনতার স্বপ্ন দেখতেন। সেই স্বপ্ন নিয়েই ১৮৮০ খ্রিস্টাব্দের ১২ ই অক্টোবর সুকৌশলে তিনি এডেনের কারাগার থেকে পলায়ন করেন। কিন্তু ভিনদেশে দীর্ঘদিন আত্মগোপন করে থাকা সহজ নয়। তাই বাসুদেব পুনরায় ধরা পড়েন। অবরুদ্ধ কারাগারে তাঁর উপর অত্যাচারের মাত্রা দ্বিগুণিত হয়। প্রবল শারীরিক নির্যাতন এবং অস্বাস্থ্যকর পরিবেশে থাকতে থাকতে ১৮৮১ খ্রিস্টাব্দের মাঝামাঝি তিনি যক্ষারোগে আক্রান্ত হন। কিন্তু সেই অবস্থাতেও তিনি ব্রিটিশ সরকারের অত্যাচারের প্রতিবাদে অনশন শুরু করেন। কারাগার কর্তৃপক্ষ বাধ্য হয়ে স্বাস্থ্যোদ্ধারের জন্য তাঁকে অন্যত্র স্থানান্তরিত করে। কিন্তু বাসুদেবের শারীরিক অবস্থার ক্রমশ অবনতি হতে থাকে। অবশেষে ১৮৮৩ সালের ১৭ ই ফেব্রুয়ারি বিকেলবেলা ভারতবর্ষ থেকে অনেক অনেক দূরে এডেনের দুর্গে অয়সকঠোর এই বিপ্লবী শেষ নিশ্বাস ত্যাগ করেন।
পরিচিতি
বিপ্লবী বাসুদেব বলবন্ত ফাড়কে ভারতের অগণিত সশস্ত্র বিপ্লবীকে উদ্বুদ্ধ করেছিলেন সন্দেহ নেই। তাঁর বর্ণময় জীবন বারংবার মারাঠি সাহিত্যকে অনুপ্রাণিত করেছে। তাঁর জীবন নিয়ে লেখা নাটক মঞ্চস্থ হয়েছে মহারাষ্ট্রের মঞ্চে মঞ্চে। কথিত আছে - সাহিত্যসম্রাট বঙ্কিমচন্দ্র চট্টোপাধ্যায়ের 'আনন্দমঠ' উপন্যাসের প্রেক্ষাপটের উপর বাসুদেব বলবন্ত ফাড়কের রোমহর্ষক বিপ্লব জীবনের প্রভাব রয়েছে। বাসুদেবের জীবনের প্রত্যক্ষ প্রভাব যে আনন্দমঠে রয়েছে, সেটা কানে গিয়েছিল ইংরেজদের। তাই লেখা পরিবর্তন করতে হয় সাহিত্য সম্রাটকে। ১৯৪০ সালে বাসুদেবের জন্মস্থান শিরধনে তাঁর স্মৃতিস্তম্ভ নির্মিত হয়েছে। ১৯৮৪ খ্রিস্টাব্দে ভারতের ডাকবিভাগ বাসুদেবের প্রতিকৃতি-অঙ্কিত ডাকটিকিট প্রকাশ করে। মারাঠি চিত্রপরিচালক গজেন্দ্র আহিরে ২০০৭ খ্রিস্টাব্দে ফাড়কের জীবন নিয়ে, এক ক্রান্তীবীর, বাসুদেব বলবন্ত ফাদকে চলচ্চিত্রটি নির্মাণ করেন। সর্বোপরি প্রখ্যাত ঐতিহাসিক রমেশচন্দ্র মজুমদার ভারতের সশস্ত্র স্বাধীনতা আন্দোলনে বাসুদেব বলবন্ত ফাড়কের অবদানকে স্বীকৃতি দিয়ে তাঁকে ভারতের স্বাধীনতা সংগ্রামের সশস্ত্র বিপ্লবের জনক বলে উল্লেখ করেছেন।
ইনসুলিন
ইনসুলিন(Insulin), হলো অগ্ন্যাশয়ের প্রধান হরমোন,এক ধরনের পলিপ্যাপটাইড, যা গ্লুকোজকে রক্ত থেকে কোষের মধ্যে প্রবেশ করা নিয়ন্ত্রণ করে। ইনসুলিন অগ্ন্যাশয়ের ইনসুলিন নিঃসরণকারী কোষগুলো (আইল্যেটস অব ল্যাঙ্গারহেন্স-এর বিটা কোষ) থেকে নিঃসৃত হয়। মূলত ডায়েবেটিস মেলাইটাস এ ইনসুলিন ব্যবহৃত হয়ে থাকে। ইনসুলিন খুব পুরানো প্রোটিন যা কয়েক বিলিয়ন বছর আগে উদ্ভাবিত হয়েছে।
ইনসুলিন ৫১টি অ্যামিনাে অ্যাসিড নিয়ে গঠিত ক্ষুদ্রাকার সরল প্রােটিন । দুটি পলিপেপটাই চেইন ( ২১টি অ্যামাইনাে অ্যাসিড নিয়ে গঠিত চেইন – A এবং ৩০টি অ্যামিনাে অ্যাসিড নিয়ে গঠিত চেইন – B ) দুটি ডাইসালফাইড বন্ডের মাধ্যমে সংযুক্ত হয়ে একটি ইনসুলিন অণু গঠন করে । এর রাসায়নিক সংকেত হলাে : । এর আণবিক ভর ৫৭৩৪ ।বর্তমানে মানুষের ইনসুলিন উৎপাদনকারী জিন E. coli তে স্থানান্তর করে ব্যাপক হারে ইনসুলিন উৎপাদন করা হচ্ছে । একটি ব্যাক্টেরিয়াম কোষে প্রায় দশ লক্ষ অণু ইনসুলিন তৈরি হয়ে থাকে । ইনসুলিন  কৃত্রিমভাবে উৎপাদনের কারণে বর্তমান পৃথিবীর অধিকাংশ জৈবিক সমস্যা সমাধান সম্ভব হয়েছে।  বর্তমানে বিজ্ঞানীরা এই বিষয়ে আরো ব্যাপক গবেষণা চালিয়ে যাচ্ছে ।
ফারাক্কা সেতু
ফারাক্কা সেতু হ'ল ফারাক্কা বাঁধ থেকে ৫০০ মিটার ভাটিতে অবস্থিত একটি চার লেনযুক্ত নির্মাণাধীন সড়ক সেতু। এই সেতুটি ফারাক্কা বাঁধের যানজট হ্রাস করতে নির্মিত হচ্ছে। এর মাধ্যমে উত্তরবঙ্গ ও দক্ষিণবঙ্গের মধ্যে যোগাযোগ রক্ষিত হবে। মূল সেতু এবং সংযোগ সেতু'সহ সেতুটির মোট দৈর্ঘ্য ৫.৪৬৮ কিলোমিটার। সেতুটির নির্মাণ শেষ হলে এটি হবে জলভাগের উপরে নির্মিত পশ্চিমবঙ্গের দীর্ঘতম সেতু এবং ভারতের দীর্ঘতম সেতুগুলির মধ্যে একটি। সেতুর মোট নির্মাণ ব্যয় ধরা হয়েছে ₹৫২১ কোটি টাকা। ২০১৯ খ্রিষ্টাব্দে সেতুটির নির্মাণ কাজ শুরু। আরকেইসি প্রজেক্টস সংস্থাটি চিনা সংস্থা 'কুইংডাও কনস্ট্রাকশন ইঞ্জিনিয়ারিং'-এর সঙ্গে মিলিত ভাবে সেতুটির নির্মাণ কাজ চালাচ্ছে। নির্মাণকারী সংস্থাকে সেতু নির্মাণের জন্য তিন বছরের সময় সীমা দেওয়া হয়েছে।
ইতিহাস
পশ্চিমবঙ্গের উত্তর অংশের সঙ্গে দক্ষিণ অংশের একমাত্র সংযোগ পথ হল ফারাক্কা বাঁধ। এই সেতুটি ১৯৭৫ সালে চালু হয়। বর্তমানে এই সেতুটি ২ লেন বিশিষ্ট, কিন্তু সেতু দ্বারা বহন করা ১২ নং জাতীয় সড়ক ৪ লেন বিশিষ্ট। এর জন্য সেতুতে যানজট দেখা যায় সব সময়। ২০১২ সালের ‘সেন্ট্রাল রোড রিসার্চ ইনস্টিটিউট’-এর একটি সমীক্ষায় জানা গিয়েছিল, “সেই সময় সারাদিনে গড়ে প্রায় ১২ হাজার লরি যাতায়াত করত ফরাক্কা ব্রিজ দিয়ে। আগে সেই সংখ্যাটা ছিল দিনে মাত্র তিন হাজার। এছাড়াও অন্যান্য গাড়ি যাতায়াত করে। ফলে অতিরিক্ত যানবাহনের চাপে সেতুটি দুর্বল হয়ে পরেছে।” ফরাক্কা ব্যারাজের সুপারিনটেন্ডিং ইঞ্জিনীয়ার রাজেশ কুমার সিংহ জানান, দক্ষিণবঙ্গের সঙ্গে উত্তরবঙ্গের যোগাযোগের একমাত্র সেতু হওয়ায় যানবাহনের চাপে ব্যারাজের ক্ষতি হচ্ছিল। এই কারণে উত্তর বঙ্গ ও দক্ষিণ বঙ্গের মধ্যে সংযোগের জন্য একটি নতুন সড়ক সেতুর প্রয়োজন দেখা দেয়।
প্রাক-নির্মাণ কাজ
২০১৬ সালের অক্টোবরে কেন্দ্রীয় মন্ত্রীসভায় সেতুটি তৈরির ছাড়পত্র মেলে। দু’দফায় টেন্ডারের পর একটি বিদেশি সংস্থাকে কাজের বরাত দেওয়া হয় ২০১৮ সালের শুরুতে। ৪ টি লেনের এই সেতুটিতে দুটি পৃথক পথ রয়েছে। প্রতিটি পথ চওড়ায় ১২.৫ মিটার এবং মূল সেতুটি লম্বায় ২.৪৬৮ কিলোমিটার। দু’দিকে সংযোগ সড়ক আরও তিন কিলোমিটার দীর্ঘ। সেতুটির মোট ৫.৪৬৮ কিলোমিটার দীর্ঘ। এই সেতুতে কোনও রেলপথ থাকবে না।
নির্মাণ কাজ
২০১৯ সালের জানুয়ারী মাসে নির্মাণ সংস্থা 'আরকেইসি প্রজেক্টস' সেতুটির নির্মাণ কাজ শুরু করে। গঙ্গার উত্তর তীরে মালদা জেলার লক্ষ্মীপুরের দিক থেকে এবং দক্ষিণ তীরে মুর্শিদাবাদ জেলার ফারাক্কার দিক থেকে সেতুর স্তম্ভ নির্মাণের জন্য কাজ শুরু হয়। ২০২০ সালের ফেব্রুয়ারি মাসে সেতুর ১ নং ও ২ নং স্তম্ভের উপরে সেতুর গার্ডার স্থাপনের সময়ে সেতুর স্তম্ভ ভেঙে পরে।
দুর্ঘটনা
১৬ ফেব্রুয়ারি ২০২০ সালে, রবিবার সন্ধ্যায় নির্মীয়মাণ ফারাক্কা সেতুর ১ ও ২ নং স্তম্ভের মধ্যে গার্ডার স্থাপনের কাজ চলছিল। সে সময় সেতুর গার্ডার ভেঙে পরে।  দুর্ঘটনায় ১ প্রকৌশলী'সহ ২ জনের মৃত্যু হয়।    যদিও স্থানীয় কংগ্রেস বিধায়ক মইনুল হকের দাবি, দুর্ঘটনায় ৪ জনের মৃত্যু। আরও অনেকে আহত হয়েছেন বলে খবর। পুলিশ ও উদ্ধারকর্মীদের বিশাল বাহিনী ঘটনাস্থলে পৌঁছে মৃতদেহ ও আহতদের উদ্ধার করে।  প্রথম পর্যায়ে মোট সাত জন শ্রমিককে উদ্ধার করা হয় এবং আহত অবস্থায় তাঁদের মালদহ মেডিক্যাল কলেজ হাসপাতালে ভর্তি করা হয়।
দক্ষিণ ভারতের একটি সংস্থাকে এই সেতু নির্মাণের বরাদ দেওয়া হয়েছিল। নির্মাণ সংস্থার কোনও ত্রুটি ছিল কিনা তা তদন্ত করে দেখার কথা বলা হয়। নির্মাণের যে কাঁচামাল সরবরাহ হচ্ছিল, সেখানেও কোনও ত্রুটি থেকে গিয়েছিল কিনা, তা পরীক্ষা করে দেখার কথা বলে পুলিশ।
নিউ ইয়র্ক বিশ্ববিদ্যালয় দর্শন বিভাগ
নিউইয়র্ক বিশ্ববিদ্যালয় দর্শন বিভাগ, মার্কিন যুক্তরাষ্ট্রের এবং ফিলোসফিক্যাল গোর্মেট রিপোর্ট ২০১৭-১৮ অনুযায়ী ইংরেজি ভাষাভাষী বিশ্বের মধ্যে র‍্যাঙ্কিংয়ে প্রথম দর্শন বিভাগ (সেইসাথে ২০১৪, ২০১১, ২০০৯, এবং ২০০৬ র‍্যাঙ্কিং অনুসারে)। ২০২০ সালের কিউএস ওয়ার্ল্ড ইউনিভার্সিটি র‌্যাঙ্কিং অনুযায়ী এটি বিশ্বে প্রথম স্থান অর্জন করেছে সেইসাথে আন্তর্জাতিক খ্যাতিসম্পন্ন দর্শন বিভাগের গৌরব অর্জন করে আছে।
জ্ঞানবিজ্ঞান, দর্শনের ইতিহাস, যুক্তি, অধিবিদ্যা, নৈতিক ও রাজনৈতিক দর্শন, ভাষার দর্শন, যুক্তির দর্শন,গণিতের দর্শন এবং মনের দর্শনের উপর বিভাগটিতে উচ্চশিক্ষার জন্য স্বতন্ত্র অংশ রয়েছে। বিভাগটি দর্শনের উপর বি.এ, এম.এ, এবং পিএইচডি ডিগ্রী প্রদানের পাশাপাশি দর্শনের উপর মাধ্যমিক এবং ভাষা ও মন নিয়ে বিশ্ববিদ্যালয়ের অন্যান্য বিভাগের সাথে ভাষাবিজ্ঞান ও মনোবিজ্ঞানের উপর ব্যাপকভাবে শিক্ষা কার্যক্রম পরিচালনা করে থাকে। এটি নিউইয়র্ক ইনস্টিটিউট অফ ফিলোসফি-র একটি গবেষণা কেন্দ্র, যা বহু-বছরের প্রকল্প, পাবলিক বক্তৃতা, সম্মেলন এবং বিভিন্ন রকম কর্মশালাগুলিকে সমর্থন করে, পাশাপাশি নিউ ইয়র্ক সিটির উচ্চ বিদ্যালয়ের শিক্ষার্থীদের দর্শনের প্রতি আগ্রহী ও দর্শনশাস্ত্র শেখানোর জন্য বিভিন্ন কার্যক্রম পরিচালনা করে থাকে। কলম্বিয়া বিশ্ববিদ্যালয়ের দর্শন বিভাগের সাথে এই অনুষদের শিক্ষার্থীদের একটি ঘনিষ্ঠ সম্পর্ক রয়েছে। প্রতি বছর, নিউ ইয়র্ক বিশ্ববিদ্যালয় দর্শন বিভাগ এবং কলম্বিয়া দর্শনের স্নাতক শিক্ষার্থীরা  বার্ষিক নিউ ইয়ার বিশ্ববিদ্যালয় দর্শন বিভাগ/কলম্বিয়া গ্র্যাজুয়েট ছাত্র দর্শন সম্মেলন  এর আয়োজন করে। অধিকন্তু, ডক্টরাল শিক্ষার্থীরা কলম্বিয়া বিশ্ববিদ্যালয় অথবা আন্তঃবিশ্ববিদ্যালয়ের ডক্টরাল কনসোর্টিয়ামের অন্যান্য সদস্য যেমনঃ প্রিন্সটন বিশ্ববিদ্যালয়, সিএনইওয়াই গ্র্যাজুয়েট সেন্টার, রুটগার্স বিশ্ববিদ্যালয়, ফোর্ডহ্যাম বিশ্ববিদ্যালয়, স্টনি ব্রুক  বিশ্ববিদ্যালয়, এবং দ্য নিউ স্কুল থেকে কোর্স করার জন্য ক্রস-রেজিস্ট্রেশন করতে পারে। বিশ্ববিদ্যালয়ের এই বিভাগটি স্কুল অব ল-এর সাথে ঘনিষ্ঠভাবে কাজ করে যার কেন্দ্র আইন এবং দর্শন প্রতিটি শিক্ষাবর্ষের সেমিস্টারের শেষ সময়ে সাপ্তাহিক ভিত্তিতে আইনি, রাজনৈতিক এবং সামাজিক দর্শনশাস্ত্রে উপর একটি সমাপনী সম্মেলন আয়োজন করে। বিভাগটি ৫ ওয়াশিংটন প্লেসের নোহো এবং গ্রিনিচ গ্রামের পাশের সীমান্তের নিকটবর্তী নিউ ইয়র্ক সিটি ল্যান্ডমার্কস সংরক্ষণ কমিশনের এখতিয়ারের একটি ঐতিহাসিক বিল্ডিংয়ে অবস্থিত। ভবনের অভ্যন্তরটি দার্শনিক লুডভিগ উইটগেনস্টাইনের লেখায় ও রিমার্ক অন কালারে (রঙ সম্পর্কিত লুডভিগ উইটগেনস্টাইনের এটি শেষ কাজ ছিল) অনুপ্রাণিত নকশার উপাদানগুলির সমন্বয়ে স্টিভেন হল আর্কিটেক্টস দ্বারা ২০০৭ সালে ভবনটি পুরোপুরি সংস্কার করা হয়েছিল।
বর্তমান অনুষদ
জেসিকা মোস, প্রাচীন দর্শনে বিশেষজ্ঞ
মসজিদ-ই-আলা
মসজিদ-ই-আলা (যাকে জামে মসজিদও বলা হয়) কর্ণাটকের মান্দ্য জেলার শ্রীরাঙ্গাপাটনার দুর্গের অভ্যন্তরে অবস্থিত একটি মসজিদ। এটি টিপু সুলতানের শাসনামল ১৭৮৬-৮৭ সালে নির্মিত হয়েছিল। মসজিদটি বেঙ্গালুরু গেটের নিকটে অবস্থিত এবং এর দুটি মিনার রয়েছে। মসজিদটি একটি উন্নত প্ল্যাটফর্মের উপরে নির্মিত।
ইতিহাস
বাম|থাম্ব|250x250পিক্সেল| মসজিদের ভিতরে মাদ্রাসা শ্রীরাঙ্গপাটনার দূর্গটি বিজয়নগর সাম্রাজ্যের একজন শাসক তিম্মনা নায়ক দ্বারা ১৪৫৪ খ্রিস্টাব্দে নির্মিত হয়েছিল বলে মনে করা হয়।ওয়োডিয়াররা ১৪৯৯ সালে, আরকোটের নবাব, পেশওয়াস এবং মারাঠারা পরবর্তীকালে দূর্গটির দখল নিয়েছিলেন। কৃষ্ণরাজ ওয়াজেয়ারের শাসনামলে (১৭৩৪-৬৬) রাজ্যটি একটি শক্তিশালী সামরিক বাহিনীতে পরিণত হয় এবং টিপু সুলতানের পিতা সামরিক জেনারেল হায়দার আলীর নিয়ন্ত্রণে আসে। হায়দার আলী ছিলেন টিপু সুলতানের পিতা। ১৭৮২ খ্রিস্টাব্দে হায়দার আলীর পুত্র টিপু সুলতান দূর্গের রাজত্ব গ্রহণ করেছিলেন এবং দুর্গ পুন:নির্মাণ করেছিলেন। টিপু সুলতান বহুবার ব্রিটিশ বাহিনীর আক্রমণের স্বীকার হয়েছিলেন।
টিপু সুলতান তাঁর বাড়ীর নিকটেই ১৭৮৬-৮৭ সালে মসজিদ টি নির্মাণ করেছিলেন।
বেশ কয়েকটি ব্যর্থ চেষ্টার পরে কর্নেল ওয়েলেসির নেতৃত্বে ব্রিটিশ বাহিনী ১৭৯৯ সালের ৪ মে আক্রমণ চালায়। এই বাহিনীতে ২,৪৯৪ জন ব্রিটিশ অফিসার এবং ১ লক্ষ মারাঠা অশ্বারোহী ও নিজামস সৈন্য ছিল প্রায় আড়াই লাখ। দুর্গের সৈন্য ছিল প্রায় ২০ হাজার সেনা যারা সংঘবদ্ধ ও সাহসিকতার সাথে লড়াই করেছিল। যদি বিশ্বাসঘাতক মন্ত্রীদ্বয় পূর্নিয় এবং মীর সাদেক না হত তারা সফলভাবে আক্রমণকারীদের হটিয়ে দিতে পারতো। বিশ্বাসঘাতক মন্ত্রী রা গান পাউডারে র সাথে গোবর এবং পানি মিশ্রণ করে দিয়েছিলেন যার কারণে টিপু সুলতান যুদ্ধে মারা গিয়েছিল এবং ইংরেজরা ওয়াদেয়ার রানির সাথে চুক্তি করতে সক্ষম হয়।
স্থাপত্য
মসজিদে দুটি লম্বা মিনার রয়েছে যা তিনটি অষ্টভুজ দ্বারা পৃথক করা হয়েছে। গ্যালারিযুক্ত বারান্দা রয়েছে যা মিনারের প্রতিটি স্তরকে আলাদা করে দেয়। মিনারগুলির শীর্ষে শালগম আকৃতির গম্বুজ রয়েছে। মসজিদের অভ্যন্তরে একটি বিশাল আয়তক্ষেত্রাকার প্রার্থনা হল রয়েছে যাতে সমতল ছাদটি বানানো তোরণ দ্বারা আচ্ছাদিত। মিনার গুলিতে পাশাপাশি রয়েছে খোলা খিলান এবং দেয়ালগুলো আয়তক্ষেত্র আকারের। মসজিদে দুটি বৈশিষ্ট্য রয়েছে। অন্যান্য মসজিদে র মতো এটির গম্বুজ নেই। বিশ শতকের গোড়ার দিকের একটি পুরানো ঘড়ি এই মসজিদে স্থাপন করা আছে।
একটি একটি মাদরাসা এই মসজিদ থেকে পরিচালিত হয়, যেখানে ইসলামী শিক্ষা দেওয়া হয়।
আবদুল মজিদ (দ্ব্যর্থতা নিরসন)
আবদুল মজিদ বলতে বোঝাতে পারে:
গোয়েন্দোলিন জোহারা সিমনস
গোয়েন্দোলিন জোহারা সিমনস, ফ্লোরিডা বিশ্ববিদ্যালয়ের ধর্ম বিষয়ের সহকারী অধ্যাপক,  যেখানে তিনি ইসলামী নারীবাদ ও মুসলিম নারীদের উপর শরীয়া আইনের প্রভাব নিয়ে গবেষণা করেন। তিনি একজন নাগরিক অধিকার কর্মী ছিলেন, ছাত্র অহিংস সমন্বয় কমিটি (এসএনসিসি) এবং নেশন অব ইসলাম (এনওআই) উভয়ের সদস্য হিসেবে দায়িত্ব পালন করেছিলেন। গোয়েন্দোলিন একটি ফুলব্রাইট ফেলোশিপ, ইউএসএআইডি ফেলোশিপ এবং আমেরিকান সেন্টার অফ ওরিয়েন্টাল রিসার্চ ফেলোশিপ সহ বেশ কয়েকটি মর্যাদাপূর্ণ ফেলোশিপ পেয়েছেন।
প্রাথমিক জীবন ও শিক্ষা
গোয়েন্দোলিন জোহারা সিমনস টেনেসির মেমফিসে জন্মগ্রহণ করেছিলেন, যেখানে তিনি তার ব্যাপটিস্ট ঠাকুমা রোন্ডা বেল রবিনসনের কাছে বেড়ে ওঠেন। একজন ক্রীতদাসের প্রপৌত্র, গোয়েন্দোলিন তার পারিবারিক ইতিহাস ও দাসত্ব এবং এর উত্তরাধিকার দ্বারা যেভাবে প্রভাবিত হয়েছিল তার জ্ঞান নিয়ে বেড়ে ওঠেন। তার পরিবার শিক্ষার মূল্য সম্বন্ধে অবহিত ছিল এবং তাকে শিক্ষা গ্রহণের জন্য উৎসাহিত করেছিল। তিনি নিজের পরিবারের মধ্যে প্রথম ব্যক্তি হিসাবে কলেজে ভর্তি হয়েছিলেন।
তিনি ১৯৮৯ সালে অ্যান্টিওক বিশ্ববিদ্যালয়ে তার বিএ সম্পন্ন করেন, যেখানে তিনি মানবসেবা অধ্যয়ন করেন। তিনি টেম্পল ইউনিভার্সিটিতে পঠন-পাঠন করেন এবং ইসলামের উপর দৃষ্টি নিবদ্ধ করে ধর্মে এমএ ও পিএইচডি লাভ করেন ও মহিলা গবেষণায় স্নাতক সার্টিফিকেট অর্জন করেন। তিনি "জর্ডান ও ফিলিস্তিনে মহিলাদের জীবন-যাপনের উপর শরিয়াহ আইনের সমসাময়িক প্রভাব" নিয়ে তাঁর গবেষণাপত্র লিখেছিলেন।
১৯৬৪-১৯৬৬
"ফ্রীডম সামারের" শেষে, তিনি স্পেলম্যানে ফিরে আসার পরিবর্তে লরেলে থাকার সিদ্ধান্ত নেন। তিনি যখন লরেলে কাজ করতেন, তখন তিনি কাছের শহর হ্যাটিসবার্গে থাকতেন, যেহেতু লরেল বসবাসের জন্য খুব বিপজ্জনক ছিল। তিনি এসএনসিসির লরেল মিসিসিপি প্রকল্পের স্বাধীনতা স্কুলের পরিচালক হিসেবে দায়িত্ব পালন করেন, যা ফ্রিডম স্কুলের পাঠ্যক্রম উন্নয়ন প্রদান করে। তিনি এসএনসিসিতে একজন তরুণী, কালো ও মহিলা নেতা হিসাবে বর্ণবাদ ও যৌনতা উভয়ের মুখোমুখি হয়েছিল। তিনি যৌন সহিংসতার ব্যাপারেও ভীত ছিলেন, এর জন্য স্বেচ্ছাসেবীদের প্রধানত সাদা এবং পুরুষ দলের জন্য দায়ী ছিলেন এবং তিনি ওহিওতে ওরিয়েন্টেশন সেশনের সময় ইতিমধ্যেই যৌন সহিংসতার সম্মুখীন হয়েছিলেন। তদনুসারে, তিনি লরেল প্রজেক্টের জন্য যৌন হয়রানি বিরোধী নীতি তৈরি করেছিলেন, তিনি যার নাম দিয়েছিলেন "অ্যামাজন প্রকল্প"। এসএনসিসিতে এই নীতিটি এই ধরনেরসমূহের মধ্যে প্রথম ছিল । মিসিসিপিতে তার সময়ই তিনি নারীবাদী হিসেবে চিহ্নিত হতে শুরু করেন।
হেক্সাক্টিন্যালিড (এন্টার্ক্টিক গ্লাস স্পঞ্জ)
হেক্সাক্টিন্যালিড স্পঞ্জেস এক প্রকারের স্পঞ্জ যা উত্তর গোলার্ধের তথা কুমেরুবৃত্ত অঞ্চলে দেখা যায়। এর অভ্যন্তরে ৪ থেকে ৬ টি সূচ্যগ্র সিলিকা (সিলিসিয়াস) দ্বারা নির্মিত কঙ্কাল দেখা যায়। এদেরকে এন্টার্ক্টিক গ্লাস স্পঞ্জ নামেও অবহিত করা হয়। এর আয়ুষ্কাল, পৃথিবীতে পাওয়া প্রাণিকূলের মধ্যে সবচেয়ে বেশি, যা ১০,০০০ (দশ হাজার) বছরের অধিক।
ক্লাস হেক্সাক্টিন্যালিডা
মুহাম্মদ জায়েদ
১০ ডিসেম্বর ২০১৮ সালে, ২০১৮ -১৯ জাতীয় টি২০ কাপে লাহোর ব্লুজের হয়ে তার টি-টোয়েন্টি অভিষেক ঘটে।
ব্র্যাক ব্যাংক-সমকাল সাহিত্য পুরস্কার
ব্র্যাক ব্যাংক-সমকাল সাহিত্য পুরস্কার বাংলাদেশের দৈনিক সমকাল পত্রিকার উদ্যোগে এবং ব্রাক ব্যাংক লিমিটেড-এর আর্থিক সমর্থনে ২০১১ খ্রিষ্টাব্দে প্রবর্তি হয়। বাংলা ভাষার লেখক এবং সাহিত্যিকদের অনুপ্রাণিত করার জন্য তাদের উন্নত মানের সাহিত্য কর্মের স্বীকৃতি হিসেবে প্রতি বছর এ পুরস্কার দেয়া হয়। তিনটি বিভাগে এই পুরস্কার দেয়া হয় যথাক্রমে-
শিলা শ্রী প্রকাশ
শিলা শ্রী প্রকাশ (জন্ম ১৯ জুলাই ১৯৫৫) ভারতীয় বংশোদ্ভূত একজন স্থপতি এবং নগর নকশাকার। তিনি শিল্প আর্কিটেক্টসের প্রতিষ্ঠাতা এবং ভারতের প্রথম নারী যিনি নিজস্ব স্থাপত্য অনুশীলন শুরু করেছেন এবং পরিচালনা করেছেন।
প্রারম্ভিক জীবন
শিলা শ্রী প্রকাশ ১৯৫৫ সালের ৬ জুলাই ভারতের ভোপালে ভারতীয় সেনাবাহিনীর কর্মকর্তা লেফটেন্যান্ট কর্নেল জি. কে. এস. পাঠি এবং এস. থাঙ্গাম্মা দম্পতির ঘরে জন্মগ্রহণ করেছিলেন।
ইন্ডিয়া গেট
আগে পঞ্চম জর্জের একটি মূর্তি এই স্মৃতিসৌধের ছাউনির নিচে ছিল। ছাউনির তলাটি এখন ফাঁকা। সেই মূর্তিটি অন্যান্য মূর্তির সঙ্গে দিল্লির করোনেশন পার্কে সরিয়ে দেওয়া হয়েছে। স্বাধীনতার পর ইন্ডিয়া গেটে ভারতীয় সেনাবাহিনীর "অনামা সৈনিকদের সমাধি" হিসেবে পরিচিত "অমর জওয়ান জ্যোতি" স্থাপিত হয়েছে।
বোয়িং ৭৭৭
বোয়িং ৭৭৭ হল বোয়িং কমার্শিয়াল এয়ারপ্লেন কোম্পানির দুই ইঞ্জিন বিশিষ্ট, দূরপাল্লার, সুপরিসর বিমান। এটি পৃথিবীর সববৃহৎ দুই ইঞ্জিন বিশিষ্ট বিমান যা প্রকারভেদে ৫২৩৫ নটিক্যাল মাইল থেকে ৯৩৮০ নটিক্যাল মাইল পাল্লার মধ্যে ৩১৪ থেকে ৪১১ জন পর্যন্ত যাত্রী বহন করতে সক্ষম। এই বিমানকে সচরাচর ট্রিপল সেভেন নামে ডাকা হয়। বোয়িং ৭৭৭ এর ইঞ্জিন দুটি পৃথিবীর সমস্ত বিমানের ইঞ্জিনের চেয়ে বড়। এর প্রত্যেক ল্যান্ডিং গিয়ারে ছয়টি করে চাকা, গোলাকৃতি ফিউসেলাজ এবং কোনাকৃতির পেছনের লেজ রয়েছে। এই বিমানটির নকশা করার সময় পৃথিবীর সর্ববৃহৎ আটটি বিমান পরিচালনা সংস্থার সাথে আলোচনা করা হয়েছিল এবং এর প্রধান উদ্দেশ্য ছিল পুরাতন জামানার সুপরিসর বিমানগুলোকে প্রতিস্থাপিত করা। এই বিমানটিতেই সর্বপ্রথম ফ্লাই-বাই-ওয়্যার প্রযুক্তি ব্যবহার করা হয়েছে এবং এটিই সর্বপ্রথম বিমান যা সম্পূর্নরুপে কম্পিউটারের সাহায্যে নকশা করা হয়েছে।
বোয়িং ৭৭৭ বিমানটি দুই ধরনের দৈর্ঘ্যের ফিউসেলাজের (মূল শরীর) নকশা করা হয়েছে। প্রাথমিক ৭৭৭-২০০ প্রকরনটির ১৯৯৫ সালে প্রথম বাণিজ্যিক ব্যবহার শুরু হয় অপরদিকে সম্প্রসারিত ফিউসেলাজের বিমান ৭৭৭-২০০ইআর এবং ৭৭৭-২০০ (পূর্বের প্রকরনের চেয়ে ১০.১ মিটার লম্বা) এর বাণিজ্যিক ব্যবহার শুরু হয় ১৯৯৮ সালে। দূরপাল্লার প্রকরন ৭৭৭-৩০০ইআর এবং ৭৭৭-২০০এলআর দুটি যথাক্রমে ২০০৪ এবং ২০০৬ সালে বাজারে আসে। এর আরেকটি মালবাহী প্রকরন ৭৭৭এফ ২০০৯ সালে কার্যক্রম শুরু করে। বোয়িং ৭৭৭-২০০ এবং ৭৭৭-২০০ইআর বিমানদুটি পৃথিবীর সর্বোচ্চ দূরপাল্লার যা না থেমে অর্ধেক পৃথিবী ভ্রমণ করার রেকর্ড করেছে।
যুক্তরাষ্টের ইউনাইটেড এয়ারলাইন্স সর্বপ্রথম বোয়িং ৭৭৭ কে বাণিজ্যিক পরিসেবায় নিয়ে আসে ১৯৯৫ সালে। এর পর প্রায় ৬০ টি বড় বিমান পরিচালনাকারী সংস্থা বোয়িংকে সব ধরনের প্রকরনের ১৪৫২ টি বিমানের অর্ডার দেয় এবং ১৪৫২ টি হস্তান্তর করা হয়। মে ২০১৩ পর্যন্ত সবচেয়ে জনপ্রিয় প্রকরন ছিল ৭৭৭-২০০ইআর যা আজ পর্যন্ত ৪২০ টি হস্তান্তর করা হয়। এই বিমানটিকে পৃথিবীর সবচেয়ে সুরক্ষিত বিমান হিসেবে আক্ষা দেওয়া হয়।
বোয়িং ৭৭৭ এর জ্বালানী সাশ্রয়ীতার জন্য এটিই বোয়িং কোম্পানির সর্বাধিক বিক্রিত বিমান। এই বিমানটি বর্তমানে দূরপাল্লার সমস্ত পরিসেবায় ব্যবহৃত হতে শুরু হয়েছে এবং অনেক এয়ারলাইন্স কোম্পানিই তাদের অন্যান্য দূরপাল্লার সুপরিসর বিমানকে বাদ দিয়ে এই বিমানকে ব্যবহারের পরিকল্পনা করছে।
পটভূমি
সত্তরের দশকে বোয়িং ৭৪৭, ম্যাকডনেল ডগলাস ডিসি-১০ এবং লকহিড এল-১০১১ এই তিনটি বিমানই সুপরিসর বিমান হিসেবে সমস্ত এয়ারলাইন্স কোম্পানিতে যাত্রীসেবায় ব্যবহৃত হত। ১৯৭৮ সালে বোয়িং নতুন দ্বৈত ইঞ্জিনের বিমান ৭৫৭কে বাজারে আনে পুরাতন আমলের ৭২৭কে প্রতিস্থাপিত করার জন্য। এবং আরো একটি দ্বৈত ইঞ্জিনের বিমান ৭৬৭ কেও পরিসেবায় আনা হয় মূলত এয়ারবাস এ৩০০ এর সাথে প্রতিযোগিতা করার জন্য। এছাড়াও একটি তিন ইঞ্জিনের বিমানের নকশা করা হয় লকহিড-১০১১ কে টেক্কা দেবার জন্য। মধ্য পরিসরের ৭৫৭ এবং ৭৬৭ বিমান দুটি ১৯৮০ সালের দিকে এর দ্বৈত ইঞ্জিন, জ্বালানী সাশ্রয়িতা এবং দূরপাল্লার পরিসবার জন্য বেশ জনপ্রিয় হয়ে ওঠে এবং বোয়িংকে ব্যবসায় সফলতা এনে দেয়। এছাড়াও ফেডারেল এভিয়েশন এডমিনেষ্ট্রেশনের নতুন নিয়ম অনুযায়ী তিন ঘণ্টার মধ্যেই দ্বৈত ইঞ্জিনের বিমানগুলিকে যেকোন সমুদ্র পাড়ি দেওয়ার সক্ষম হতে হত। এই নতুন নিয়ম বোয়িং ৭৫৭ এবং ৭৬৭ কে বাজারে বিশেষ সুবিধাজনক অবস্থানে নিয়ে যায়।
আশির দশকে শেষের দিকে ডিসি-১০ এবং লকহিড-১০১ বিমানগুলোর মেয়াদ শেষ হয়ে আসতে থাকে এবং এগুলোর উৎপাদনকারীরা নতুন মডেলের নকশা প্রনয়ন করার প্রয়োজনীয়তা অনুভব করতে থাকেন। ম্যাকডনেল ডগলাস কোম্পানি তাদের ডিসি-১০ বিমানকে প্রতিস্থাপন করার জন্য এমডি-১১ এর নকশা প্রনয়ন করার চিন্তাভাবনা করতে থাকে অপরদিকে এয়ারবাস তাদের এ-৩৩০ এবং এ-৩৪০ মডেলের উন্নয়নে ব্যাস্ত ছিল। বোয়িন তাদের ৭৬৭ মডেলটিকে আরো লম্বা এবং সম্প্রসারিত করে ক্রেতাদের কাছে পরিবেশন করে কিন্তু ক্রেতাদের চাহিদা ছিল মূলত সুপরিসর বিমানের। তাই বোয়িং আবারো ৭৬৭ আর ৭৪৭ এর নকশার বিভিন্ন অংশ জুড়ে দিয়ে ৭৬৭-এক্স নামে একটি সমন্বিত নকশা প্রনয়ন করে কিন্তু তাও ক্রেতাদের মনঃপূত হয় না কারণ বড় বড় এয়ারলাইন কোম্পানির অন্যতম চাহিদা ছিল সুপরিসর ডেক এবং পরিবর্তন যোগ্য আসন বিন্যাস। ১৯৮৮ সালের দিকে বোয়িং বুঝতে পারে যে এই সমস্যার একমাত্র সমাধান হল একটি আনকোরা নতুন নকশা। ১৯৮৯ সালের দিকে বোয়িং দ্বৈত ইঞ্জিনের নতুন নকশা প্রনয়ন করে যার ফিউসেলাজ যথেষ্ট প্রশস্ত এবং দুটি ইঞ্জিন থাকার দরূন এটি রক্ষনাবেক্ষনে এবং পরিচালনায় খরচ যথেষ্ট কম। ১৯৮৯ সালের শেষের দিকে বোয়িং তার ক্রেতাদের কাছে এই নতুন নকশাটি বোয়িং-৭৭৭ নামে বিক্রয়ের জন্য প্রস্তাব করতে শুরু করে।
বৈশিষ্টসমূহ
Sources: Boeing 777 specifications, Boeing 777 Airport planning report, and other sources
ঈশ্বরগঞ্জ চৌকি আদালত
ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালনাকারী আদালত।
ইতিহাস
ঈশ্বরগঞ্জ পৌর সদর দত্তপাড়া গ্রামে ১৮৮০ সালে ২ একর ৪২ শতাংশ জমির ওপর তৎকালীন ব্রিটিশ সরকার একটি চৌকি আদালত স্থাপন করে। এই আদালতে তৎকালীন বৃহত্তর ঈশ্বরগঞ্জ (গৌরীপুর ও নান্দাইল), ফুলপুর ও কিশোরগঞ্জের হোসেনপুরের কিছু অংশের দেওয়ানি মোকদ্দমার জন্য চালু হয়। ঈশ্বরগঞ্জ উপজেলা ভাগ হয়ে গৌরীপুর ও নান্দাইল হয়। ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম চালু রয়েছে ঈশ্বরগঞ্জে অবস্থিত সিনিয়র সহকারী জজ আদালতটিতে। সিনিয়র সহকারী জজ আদালতকে ২০১২ সালে তৎকালীন আইন প্রতিমন্ত্রী যুগ্ম জেলা জজ আদালতে উন্নীত করার ঘোষণা দেন। ঈশ্বরগঞ্জ বার অ্যাসোসিয়েশন সূত্রমতে, তিনটি আদালতে মামলার পরিমাণ প্রায় ৬ হাজার।
কার্যক্রম
এ আদালতে জমি-সংক্রান্ত, পারিবারিক মামলা, অভিভাবক-সংক্রান্ত মামলা, অধিকার আদায়-সংক্রান্ত মামলা, টাকা আদায়ের মামলার বিচার কার্যক্রমসহ চৌকি ও ফৌজদারি উভয় ধরনের কার্যক্রম চালু রয়েছে।
মসফেট
thumb|right|200px|একটি এন চ্যানেল ডিপলেশন ধরনের মসফেটের গঠন ও বিভিন্ন অংশের নাম। মেটাল অক্সাইড সেমিকন্ডাক্টর ফিল্ড-ইফেক্ট ট্রানজিস্টরের (Metal Oxide Semiconductor Field Effect Transistor) অপর নাম মসফেট (MOSFET)। এটি একটি বিশেষ ধরনের ফিল্ড ইফেক্ট ট্রানজিস্টর। মসফেটের সাধারণত তিনটি সংযোগ প্রান্ত থাকে। এগুলো হল সোর্স বা উৎস, ড্রেন বা নিঃসরন এবং সবচে গুরুত্বপূর্ণ গেট বা নিয়ন্ত্রক। মসফেটের নামের বিশেষ তাৎপর্য রয়েছে এর গাঠনিক বৈশিষ্ট্য এবং কার্যপ্রক্রিয়ার সাথে। মসফেটের সবচাইতে গুরুত্বপূর্ণ অংশ গেট তৈরি হয় ধাতু, অক্সাইড ও অর্ধ-পরিবাহীর সমন্বয়ে। মেটাল বা ধাতু শব্দটি সংযুক্ত হয়েছে কারণ, প্রাচীনকালের ইলেকট্রনিক চিপে সাধারণত নিয়ন্ত্রক (গেট) হিসেবে ধাতু ব্যবহৃত হতো, যদিও বর্তমানে বিশেষ ধরনের সিলিকন এক্ষেত্রে ব্যবহৃত হয়। অবশ্য বর্তমানেও এই নামের তাৎপর্য রয়েছে। নিয়ন্ত্রকের (গেটের) মূল অংশটি তৈরি হয় অর্ধ-পরিবাহী দিয়ে, এর উপর থাকে পাতলা অক্সাইডের স্তর (সাধারণত সিলিকন ডাই অক্সাইড) আর তার উপরে ধাতু বা অন্য কোন তড়িৎ সুপরিবাহী পদার্থ। নিয়ন্ত্রকের (গেটের) দু'পাশে থাকে নিঃসরক আর উৎস যা নিয়ন্ত্রকের অর্ধ-পরিবাহী অঞ্চল দিয়ে পরস্পর থেকে বিচ্ছিন্ন থাকে। নিয়ন্ত্রকের ধাতব অংশে বিভব পার্থক্য সৃষ্টি করলে ঐ অর্ধ-পরিবাহীতে থাকা চার্জ বাহক গুলো নিয়ন্ত্রকের ধাতব অংশের নিচে এসে জমা হয় এবং উৎস ও নিঃসরকের মাঝে একটি তড়িৎ সুপরিবাহী পথ তৈরি করে। যেহেতু তড়িৎ ক্ষেত্র সৃষ্টির কারণে এ পরিবর্তন ঘটে, সেহেতু দেখা যাচ্ছে মসফেট নামটি খুবই যুক্তিসঙ্গত। মসফেটে গেট সরাসরি অর্ধপরিবাহীর সাথে সংযুক্ত থাকেনা, কারণ এদের মাঝে সিলিকন ডাই অক্সাইডের বাঁধা থাকে। এই অন্তরককে নির্দেশ করার জন্য মসফেটের আরেক নাম দেয়া হয়েছে ইনসুলেটেড-গেট ফেট বা আইজিফেট; অবশ্য ইলেকট্রনিক কার্যবিবরণী বা অধ্যয়নে এই নামটি খুব একটা ব্যবহৃত হয়না। মসফেটে ব্যবহৃত অর্ধ-পরিবাহী এন (n) অথবা পি (p) এই দুই ধরনের হতে পারে। কি ধরনের অর্ধ-পরিবাহী ব্যবহৃত হচ্ছে তার উপর নির্ভক করে, নিয়ন্ত্রকে কি ধরনের ( ধনাত্মক/ ঋণাত্মক) বিভব পার্থক্য ব্যবহার করতে হবে। এদেরকে যথাক্রমে এন-মসফেট (n-MOSFET) ও পি-মসফেট (p-MOSFET) বা সংক্ষেপে এনমস (nMOS) ও পিমস (pMOS) বলা হয়ে থাকে।
মসফেটের নিয়ন্ত্রকে প্রয়োগকৃত বিভব পার্থক্য, V_{gs}, উৎস এবং নিঃসরকের মধ্যে তড়িৎ প্রবাহকে নিয়ন্ত্রণ করে। এই তড়িৎ ড্রেন থেকে সোর্সের দিকে আড়াআড়ি পথে গমন করে, এবং এই পথ কে বলা হয় চ্যানেল। চ্যানেলের দৈর্ঘ্য ( L ) এবং প্রস্থ ( W ) - দুটিই মসফেটের খুব গুরুত্বপূর্ণ বৈশিষ্ট্য নিয়ন্ত্রক। সাধারণত দৈর্ঘ্য হয়ে থাকে, ০.১ মাইক্রোমিটার থেকে ৩ মাইক্রোমিটারের মধ্যে আর প্রস্থ ০.২ মাইক্রোমিটার থেকে ১০০ মাইক্রোমিটারের মধ্যে। মসফেটের দৈর্ঘ্য এবং প্রস্থের অনুপাতকে বলা হয়ে থাকে "অ্যাসপেক্ট রেশিও" বা "আকৃতি অনুপাত"। " মসফেট একটি প্রতিসম যন্ত্র অর্থাৎ এর সোর্স এবং ড্রেন কে নিজেদের মধ্যে অদল বদল করা যায়, যন্ত্রাংশের কোনপ্রকার বৈশিষ্ট্যগত পরিবর্তন ছাড়াই।
গেটে কোন প্রকার বিভব পার্থক্য (V_{gs}) ছাড়াই মসফেটের ক্রিয়া
গেটে যদি কোন প্রকার বিভব পার্থক্য প্রয়োগ না করা হয়, তবে দুইটি ব্যাক-টু-ব্যাক ডায়োড তৈরি হবে ড্রেন এবং সোর্সের মধ্যে।একটি ডায়োড হচ্ছে পি টাইপ সাবস্ট্রেট এবং এন টাইপ সোর্স এর দ্বারা এবং অপরটি হচ্ছে পি টাইপ সাবস্ট্রেট এবং এন টাইপ ড্রেনের দ্বারা তৈরি ডায়োড।এই ব্যাক-টু-ব্যাক ডায়োড দুইটি ড্রেন থেকে সোর্সের মধ্যে বিভব পার্থক্য ( Vds )প্রদান করা হলেও, চ্যানেলে তড়িৎ প্রবাহতে বাঁধা দান করে। এ সময় চ্যানেলের রোধ অনেক বেশি থাকে যা প্রায় ১০১২ ওহম ক্রমের।
ধারক হিসেবে মসফেট
গঠনের এতো মিলের কারণে কেবল নয়, কাজের দিক দিয়েও মসফেটের সাথে ধারকের রয়েছে অনেক মিল। এজন্য জংশন মসফেটকে প্রায়শই মস ধারক বা মস ক্যাপাসিটর বলে ডাকা হয়। কার্যপ্রণালীর দিক দিয়েও তাদের মিল উল্লেখযোগ্য। পাশের চিত্র থেকেই তা বোঝা যাচ্ছে। চিত্রটিতে C_0 হচ্ছে একটি আদর্শ ধারকের ধারকত্ব, যার সাপেক্ষে মস ধারকের ধারকত্ব নরমালাইজেশন করা হয়েছে। দেখা যাচ্ছে ফ্ল্যাট ব্যান্ড ভোল্টেজ পর্যন্ত দুয়ের ধারকত্ব একেবারে সমান, এই ভোল্টেজের পর মস ধারকের ধারকত্ব কমতে থাকে এবং থ্রেশল্ড ভোল্টেজের পর তা সর্বনিম্নে পৌছায়। এর পর ভোল্টেজ বাড়াতে থাকলেও ধারকত্বের কোন পরিবর্তন ঘটে না।
ভারতের প্রথম
ইহা ভারতের প্রথম দের তালিকা,এই তালিকাতে তাদের নাম অন্তর্ভুক্ত করা হল যাদের নাম ভারতীয়দের মধ্যে নিজ নিজ ক্ষেত্রে শীর্ষ স্থানে আছে।
নোবেল পুরস্কার
ভারতের প্রথম নোবেল পুরস্কার - রবীন্দ্রনাথ ঠাকুর।
ভারতের প্রথম মহিলা
প্রধানমন্ত্রী ইন্দিরা গান্ধী
তথ্যসূত্র
ভারতের প্রথম
ন্যাশনাল স্টুডেন্টস ইউনিয়ন অফ ইন্ডিয়া
NSUI-এর প্রাথমিক উদ্দেশ্য হল ছাত্রদের স্বার্থকে উন্নীত করা এবং ভারতে শিক্ষার মান উন্নয়নের দিকে কাজ করা। এটি শিক্ষার্থীদের তাদের উদ্বেগ প্রকাশ করার জন্য এবং তাদের শিক্ষাকে প্রভাবিত করে এমন নীতি ও প্রবিধানের পরিবর্তনের জন্য তদবির করার জন্য একটি প্ল্যাটফর্ম তৈরি করা।
NSUI বিভিন্ন সাংস্কৃতিক, সামাজিক, এবং শিক্ষামূলক কার্যক্রমের আয়োজন করে শিক্ষার্থীদের সার্বিক বিকাশের জন্যও কাজ করে। এই ক্রিয়াকলাপগুলির মধ্যে রয়েছে সেমিনার, কর্মশালা, বিতর্ক এবং সাংস্কৃতিক অনুষ্ঠান যা শিক্ষার্থীদের তাদের দক্ষতা এবং ক্ষমতা বিকাশে সহায়তা করে এবং তাদের বিভিন্ন পটভূমি এবং সংস্কৃতির সহকর্মীদের সাথে যোগাযোগ করার সুযোগও দেয়।
NSUI-এর আরেকটি মূল ফোকাস ক্ষেত্র হল সামাজিক ন্যায়বিচার এবং সমতা প্রচার করা। সংগঠনটি জাতি, ধর্ম, লিঙ্গ এবং অন্যান্য কারণের উপর ভিত্তি করে বৈষম্যের বিরুদ্ধে লড়াইয়ে বিশ্বাস করে এবং একটি অন্তর্ভুক্তিমূলক এবং ন্যায়সঙ্গত সমাজ গঠনের দিকে কাজ করে।
NSUI ভারতে রাজনৈতিক বক্তৃতা গঠনে সহায়ক ভূমিকা পালন করেছে, বিশেষ করে শিক্ষা এবং যুব ক্ষমতায়ন সংক্রান্ত বিষয়ে। এটি মেয়ে শিক্ষার্থীদের অধিকারের জন্য লড়াই, অর্থনৈতিকভাবে দুর্বল অংশের শিক্ষার্থীদের জন্য আরও বৃত্তি এবং আর্থিক সহায়তার দাবি এবং শিক্ষা খাতে সংস্কারের জন্য চাপ সহ বেশ কয়েকটি আন্দোলন ও প্রচারণার অগ্রভাগে রয়েছে।
বছরের পর বছর ধরে, NSUI প্রাক্তন ভারতীয় প্রধানমন্ত্রী ড. মনমোহন সিং এবং রাজস্থানের প্রাক্তন মুখ্যমন্ত্রী অশোক গেহলট সহ বেশ কয়েকজন বিশিষ্ট নেতা এবং রাজনীতিবিদ তৈরি করেছে৷ সংগঠনটি ভারতের রাজনৈতিক ল্যান্ডস্কেপ গঠনে গুরুত্বপূর্ণ ভূমিকা পালন করে চলেছে, বিশেষ করে শিক্ষা এবং যুব ক্ষমতায়ন সংক্রান্ত বিষয়ে।
ন্যাশনাল স্টুডেন্টস ইউনিয়ন অফ ইন্ডিয়া হল ভারতের একটি গুরুত্বপূর্ণ ছাত্র সংগঠন, যেখানে ছাত্রদের স্বার্থের প্রচার এবং দেশের শিক্ষার মান উন্নয়নের জন্য কাজ করার একটি সমৃদ্ধ ইতিহাস রয়েছে। সামাজিক ন্যায়বিচার এবং সমতার উপর দৃঢ় ফোকাস সহ, NSUI ভারতে রাজনৈতিক বক্তৃতা গঠনে একটি গুরুত্বপূর্ণ ভূমিকা পালন করেছে এবং শিক্ষাক্ষেত্রে পরিবর্তনের জন্য একটি প্রধান শক্তি হিসাবে অব্যাহত রয়েছে।
রাহুল গান্ধীর নেতৃত্বে, NSUI সারা দেশে ছাত্র নেতাদের একটি শক্তিশালী নেটওয়ার্ক গড়ে তুলতে সক্ষম হয়েছে, এবং রাজনৈতিক প্রক্রিয়ায় অংশগ্রহণের জন্য তরুণদের একত্রিত করতে সফল হয়েছে। গান্ধী ভারতের অনেক তরুণ-তরুণীর জন্য একটি প্রধান অনুপ্রেরণা, এবং শিক্ষা, কর্মসংস্থান এবং সামাজিক ন্যায়বিচারের মতো গুরুত্বপূর্ণ বিষয়গুলিতে তাদের সাথে সংযোগ স্থাপন করতে সক্ষম হয়েছেন।
ফিদাই খান
ফিদাই খান (জন্মগত নামঃ মির্জা হেদায়েতুল্লাহ ) মোগল আমলে সুবাহ বাংলার একজন সুবাহদার ছিলেন। তাকে সম্রাট জাহাঙ্গীর বাংলার সুবাহদার নিযুক্ত করেছিলেন। ফিদাই খানের প্রকৃত নাম মির্জা হেদায়েতুল্লা। ১৬১৭ সালে সম্রাট জাহাঙ্গীর তাকে ফিদাই খান উপাধি প্রদান করেন। ফিদাই খান সামরিক জ্ঞান অর্জন করেন। তিনি নৌবাহিনীতে কাজ করতেন। মূলত মহব্বত খানের পৃষ্ঠপোষকতায় প্রাধান্য লাভ করেছিলেন।
সুবাহদার নিয়োগ
মোকাররম খানের মৃত্যুর পর ১৬২৭ সালে সম্রাট জাহাঙ্গীর তাকে বাংলার সুবাহদার হিসেবে নিয়োগ দিয়ে সুবাহ বাংলায় প্রেরণ করেন। তাকে প্রতি বছর ৫ লক্ষ টাকা সম্রাটকে এবং সমপরিমাণ অর্থ নূরজাহানকে রাজস্ব হিসেবে দিতে হতো।
পদচ্যুতি
ফিদাই খানের শাসনামল বেশিদিন স্থায়ী ছিলো না। ১৬২৭ সালে সম্রাট জাহাঙ্গীরের মৃত্যুর পর নতুন সম্রাট শাহজাহান ১৬২৮ সালের জানুয়ারি মাসে তাকে পদচ্যুত করেন। তারপর সুবাহ বাংলার সুবেদার হিসেবে কাসেম খানকে নিয়োগ দেয়া হয়।
তেজী
তেজী ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন কাজী হায়াৎ।   শ্রেষ্ঠাংশে অভিনয় করেছেন মান্না, একা, আবুল হায়াত, ডিপজল, মিজু আহমেদ, সাদেক বাচ্চু, দিলদার সহ আরও অনেকে।          এই চলচ্চিত্রের মাধ্যমে অভিনেতা ডিপজলের নেতিবাচক চরিত্রাভিনেতা হিসেবে আত্মপ্রকাশ ঘটে, এবং তার নেতিবাচক অভিনয় ধরন জনপ্রিয়তা লাভ করে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
কাহিনি সংক্ষেপ
একজন বেকার মানুষ গল্প
সঙ্গীত
তেজী চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন রুনা লায়লা, কনকচাঁপা, আগুন, আইয়ুব বাচ্চু
তাহরুন নেসা আবদুল্লাহ
জন্ম ও শিক্ষা
তাহরুননেসা আবদুল্লাহর জন্ম ১৯৩৭ সালের ২১ এপ্রিল এ তৎকালীন পূর্ববঙ্গের যশোর জেলার ঘোড়াগাছা গ্রামে। তার পিতা রফিউদ্দিন আহমেদ ছিলেন নামকরা উকিল, যিনি তার মেয়ের পড়াশোনার উপর অনেক গুরুত্ব দিতেন। তিনি ঢাকা বিশ্ববিদ্যালয়ের সমাজ কল্যাণ বিভাগের প্রথম ব্যাচের ছাত্রী ছিলেন। ১৯৬০ সালে সমাজ কল্যাণে এম.এ. ডিগ্রী লাভ করেন। পরবর্তীতে ১৯৬২ সালে লেবাননে আমেরিকান ইউনিভার্সিটি, বৈরুত থেকে গণস্বাস্থ্যে ডিপ্লোমা এবং এম.এস. ইন এগ্রিকালচার এক্সটেনশন এডুকেশন করেন আমেরিকার মিশিগান স্টেটস ইউনিভার্সিটি থেকে ১৯৬৮ সালে। পরে তিনি বর্তমান পল্লী উন্নয়ন একাডেমী (বার্ড) কুমিল্লায় প্রশিক্ষক হিসেবে যোগ দেন।
কর্মজীবন
তিনি বয়স্ক নারী শিক্ষা, পুষ্টি এবং নারীদের কৃষি সংক্রান্ত কর্মকান্ডের পাশাপাশি সমবায়ের মাধ্যমে আয় বর্ধনের উপর প্রশিক্ষণ দেন। ১৯৭৪ এ পল্লী উন্নয়ন প্রকল্পের যুগম-পরিচালক হিসেবে নিয়োগ পান। তিনি প্রধানত নারী সমবায় সমিতি গঠন ও পরিবার পরিকল্পনা বিষয়ে কাজ করেন । ১৯৭৮ সালে বাংলাদেশের গ্রামীণ নারীদের পর্দা প্রথার থেকে বের করে নারী পুরুষের সমতার পথে যাত্রার নতুন দিগন্তে পথ প্রদর্শনের ভুমিকার জন্য রামোন ম্যাগসেসে পুরস্কার লাভ করেন। পি কে এস এফ ২৯ মার্চ ২০০৮ তারিখে তাকে আজীবন সম্মাননা প্রদান করে । বাংলাদেশের বাইরে ভারত, পাকিস্তান, শ্রীলঙ্কা এবং থাইল্যান্ডে কাজ করেন । সরকারী, আন্তর্জাতিক সংঘ, অসংখ্য প্রকল্পে বিভিন্ন পর্যায়ে সম্পৃক্ত ছিলেন। স্থানীয় সরকার কমিশন, নারী ও শিশু বিষয়ক মন্ত্রনালয়ে গুরুত্বপূর্ণ ভূমিকা পালন করেন। বর্তমানে তিনি ডেমোক্রেসিওয়াচ নামক এন.জি.ও.'র স্থানীয় সরকার বিষয়ক প্রকল্পের পরিচালকের দায়িত্ব পালন করছেন। এ ছাড়া তিনি ব্রাক, পিকেএসএফ, আশা, আইন সালিশ কেন্দ্র, গণ বিশ্ববিদ্যালয় সহ অনেক শিক্ষা ও সামাজিক উন্নয়ন মূলক প্রতিষ্ঠানের পরিচালনা পরিষদের সদস্য।
তিনি "Rural Women in Bangladesh: Prospects for Change" বইয়ের সহলেখক। তার অসংখ্য প্রবন্ধ প্রকাশিত হয়েছে স্থানীয় ও আন্তর্জাতিক জার্নালে। তিনি আইসিডিডিআর,বি এবং সিরডাপ জার্নালের সম্পাদক মন্ডলীর সদস্য। প্রচার বিমূখ তাহরুন নেসা আবদুল্লাহ নিরবে নিভৃতেই কাজ করতে পছন্দ করেন।
৮৫ নং ওয়ার্ড, কলকাতা পৌরসংস্থা
ওয়ার্ড নং ৮৫ হল কলকাতা পৌরসংস্থার বরো নং ৮ -এর একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বালিগঞ্জ ( দেশপ্রিয় পার্ক ) পাড়ার কিছু অংশ জুড়ে রয়েছে।
ভূগোল
৮৫ নং ওয়ার্ডের উত্তর দিকে হাজরা রোড অবস্থিত; গরচা ১ ম লেন, পূর্বে ডোভার টেরেস ও গর্চা ১ ম লেন, ডোভার লেন এবং রমনি চ্যাটার্জি রোডকে সংযুক্ত করে; রাশবিহারী এভিনিউ দ্বারা দক্ষিণে; এবং পশ্চিমে শরৎ বোস রোড দ্বারা।
ওয়ার্ডটি কলকাতা পুলিশের লেক এবং গড়িয়াহাট থানা পরিবেশন করে ।
কড়েয়া মহিলা থানার দক্ষিণ পূর্ব বিভাগের  অধিক্ষেত্রে  সমস্ত পুলিশ থানার উপর এখতিয়ার আছে, অর্থাৎ তোপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।
নির্বাচনের ফলাফল
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী নির্বাচনী এলাকা এবং বালিগঞ্জ বিধানসভা কেন্দ্রর একটি অংশ।
নেতাজি সুভাষ চন্দ্র বোস গোমো-হাতিয়া লাইন
নেতাজি সুভাস চন্দ্র বোস গোমোহ-হাতিয়া লাইন একটি রেললাইন যা ভারতের ঝাড়খণ্ড রাজ্যের এনএসসি বোস গোমোহ এবং হাতিয়াকে সংযুক্ত করে। এটি পূর্ব মধ্য রেলওয়ে এবং দক্ষিণ পূর্ব রেলওয়ের আওতাধীন।
ইতিহাস
-প্রশস্ত ন্যারো-গেজ পুরুলিয়া-রাঁচি লাইনটি ১৯০৭ সালে বেঙ্গল নাগপুর রেলওয়ে দ্বারা খোলা হয়।
১৯০৭ সালে আদ্রা দিয়ে গোমোতে গ্র্যান্ড কর্ডের সাথে সংযুক্ত হয় প্রশস্ত ব্রডগেজ লাইনের মাধ্যমে। দীর্ঘ ব্রডগেজ চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়। এই লাইনের নির্মাণের মধ্যে ছিল ন্যারোগেজ কোটশিলা-রাঁচি লাইনকে ব্রডগেজে রূপান্তর করা। ন্যারোগেজ পুরুলিয়া-কোটশিলা সেক্টর ১৯৯২ সালে ব্রডগেজে রূপান্তরিত করা হয়।
বিদ্যুতায়ন
গোমোহ-চন্দ্রপুরা-ফুসরো সেক্টর ১৯৫৭-৫৮ সালে বিদ্যুতায়িত হয়, ১৯৮৬-৮৭ সালে রাজাবেরা-বোকারো স্টিল সিটি, ১৯৮৮-৮৯ সালে বোকারো স্টিল সিটি ইয়ার্ড, ১৯৯৮-৯৯ সালে রাধাগাঁও-মুরি-কিতা, ১৯৯৮-৯৯ সালে কিতা-নামকোম, ২০০১-০২ সালে নামকুম-রাঁচি-হাতিয়া, ১৯৯৮-৯৯ সালে পুরুলিয়া-কোটশিলা বিদ্যুতায়িত হয়।
লোকো শেড
নেতাজি এসসি বোস গোমোর একটি বৈদ্যুতিক লোকো শেড রয়েছে যার ধারণক্ষমতা ১২৫+৷ শেডের লোকোগুলির মধ্যে রয়েছে WAG-7, WAG-9, WAG-9I, WAP-7। WAP-7 লোকোগুলি মর্যাদাপূর্ণ হাওড়া রাজধানী এক্সপ্রেস পরিষেবা দেয়৷
রেলওয়ে পুনর্গঠন
১৯৫২ সালে, ইস্টার্ন রেলওয়ে গঠিত হয় ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে। ১৯৫৫ সালে, দক্ষিণ পূর্ব রেলওয়ে পূর্ব রেলওয়ে থেকে খোদাই করা হয়।এটি লাইন নিয়ে গঠিত যা বেশিরভাগই আগে বিএনআর দ্বারা পরিচালিত হয়। পূর্ব মধ্য রেলওয়ে ১৯৯৬-৯৭ সালে তৈরি করা হয়।
এই রুটে কিছু প্রধান ট্রেন:-
এই রুটের রেল বিভাগ:-
ক্রোমা কি
thumb|right|250px|প্রাথমিক ব্লুস্ক্রিন সেটের একটি উদাহরণ।
ক্রোমা কি (ইংরেজি: Chroma key) হচ্ছে দুই ধরনের চিত্র বা ভিডিও ফ্রেমকে একত্রিত করার একটি কৌশল। এর মাধ্যমে চিত্র ধারণের সময় পিছনে থাকা একটি প্রেক্ষাপটকে সম্পূর্ণ পাল্টে নতুন তা স্বচ্ছ করা যায় এবং পরবর্তীতে নতুন একটি ব্যাকগ্রাউন্ড সেখানে সংযোজন করা যায়। এই কৌশলটি কালার কিইং (color keying), কালার-সেপারেশন ওভারলে (colour-separation overlay বা CSO), যা প্রাথমিকভাবে বিবিসি এই কৌশলটিকে সংজ্ঞায়িত করতে ব্যবহার করে। তাছাড়া এটি সবুজ পর্দা (greenscreen), এবং নীল পর্দা (bluescreen) নামেও পরিচিত। এই কৌশলটি বহুল ব্যবহার হয়, আবহাওয়ার খবর প্রচারের সময়, যেখানে দেখা যায় আবহাওয়াবিদ একটি স্যাটেলাইট ম্যাপের সামনে অবস্থান করে আবহাওয়ার খবর বলতে থাকেন, কিন্তু প্রকৃতপক্ষে তিনি দাড়িয়ে থাকেন একটি বড় নীল ব্যাকগ্রাউন্ডের সামনে, এবং কম্পিউটারের মাধ্যমে নীল অংশটি মুছে দিয়ে ঠিক সেস্থানে ম্যাপটিকে প্রতিস্থাপন করা হয়। এখন যদি আবহাওয়াবিদ নীল রংয়ের পোশাক পরিহিত থাকেন, তবে তার ছবিও প্রতিস্থাপিত হয়ে যাবে। এই কৌশলে রং হিসেবে নীলের সাথে সবুজও ব্যবহৃত হয়, কারণ নীল ও সবুজই শুধুমাত্র স্কিন টোন। এই কৌশল বিনোদন শিল্প, যেমন: চলচ্চিত্র ও টেলিভিশনে বহুল ব্যবহৃত হয়। উদাহরণস্বরূপ বলা যায় আইকনিক মিস্টেরি সায়েন্সেস থিয়েটার ৩০০০-এর কথা। এই ক্রোমা কি কৌশল ব্যবহারের আরেকটি কারণ হলো এটি তূলনামূলকভাবে অনুষ্ঠানের উৎপাদন খরচ কমিয়ে দেয়।
ব্যাখ্যা
ক্রোমা কিয়িং চলচ্চিত্রের পরে নীল বা সবুজ পটভূমি কম্পিউটার-উত্পাদিত বা পৃথক-শট দৃশ্যের সাথে পোস্ট-প্রোডাকশন পর্যায়ে প্রতিস্থাপন করতে ব্যবহৃত হয়। নীল বা সবুজ ব্যাক গ্রাউন্ডের নির্বাচন মূলত প্রয়োজনীয় প্রভাব এবং অভিনেতাদের কী রঙ পরেছিল তা নির্ভর করে। এটি অভিনেতাকে পটভূমি থেকে আলাদা করা সহজ করে তোলে। চূড়ান্ত ফলাফলটি হ'ল চলচ্চিত্রটি দেখতে যেমন স্টুডিও বাদে অন্য কোথাও অভিনয় করা হয়েছিল made
ক্রোমা কী প্রক্রিয়াটি ব্যাপকভাবে ব্যবহৃত হয় কারণ ব্যয়বহুল বা অ্যাক্সেসযোগ্য স্থানে গুলি করার চেয়ে এটি করা সস্তা। এটি রিয়েল টাইমেও করা যায়, এটি আবহাওয়ার প্রতিবেদন বা বিনোদন শোয়ের জন্য আদর্শ করে তোলে।
আমীন আহম্মেদ চৌধুরী
জেনারেল আমীন আহম্মেদ চৌধুরী (জন্ম: অজানা - মৃত্যু: ১৯ এপ্রিল, ২০১৩ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আমীন আহম্মেদ চৌধুরীর জন্ম ফেনী জেলার ফুলগাজী উপজেলার দক্ষিণ আনন্দপুর গ্রামে। তার বাবার নাম সুলতান আহম্মেদ চৌধুরী এবং মায়ের নাম আজিজের নেছা চৌধুরানী। তার স্ত্রীর নাম সৈয়দা লতিফা আমীন। তাদের দুই ছেলে।
কর্মজীবন
পাকিস্তান সেনাবাহিনীর কর্মকর্তা আমীন আহম্মেদ চৌধুরী ১৯৭১ সালে চট্টগ্রাম ইস্ট বেঙ্গল রেজিমেন্টাল সেন্টারে প্রশিক্ষক হিসেবে কর্মরত ছিলেন। অসহযোগ আন্দোলন চলাকালে তিনি চট্টগ্রামে কর্মরত বাঙালি সেনা কর্মকর্তাদের উদ্বুদ্ধকরণে গোপনে নানা গুরুত্বপূর্ণ ভূমিকা পালন করেন। ২৫ মার্চ ঢাকায় ছিলেন। মুক্তিযুদ্ধ শুরু হলে ঢাকা থেকে পালিয়ে নিজ এলাকা হয়ে ভারতে যান এবং নানা ঘটনাপ্রবাহের পর মুক্তিবাহিনীর জেড ফোর্সে অন্তর্ভুক্ত হন। স্বাধীনতার পর পর্যায়ক্রমে মেজর জেনারেল পদে উন্নীত হয়ে বাংলাদেশ সেনাবাহিনী থেকে অবসর নেন তিনি। সেনাবাহিনীতে কর্মরত থাকাবস্থায় প্রেষণে বাংলাদেশ মুক্তিযোদ্ধা কল্যাণ ট্রাস্টের চেয়ারম্যান এবং রাষ্ট্রদূত হিসেবেও দায়িত্ব পালন করেন। বাংলাদেশে প্রথম সাফ গেমস আয়োজনে তিনি সম্পৃক্ত ছিলেন।
মুক্তিযুদ্ধে ভূমিকা
১৯৭১ সালের ৪ আগস্ট শেরপুর জেলার নকশী বিওপিতে ভয়াবহ এক যুদ্ধ সংঘটিত হয়। এই নকশী বিওপির যুদ্ধে মুক্তিবাহিনীর পক্ষে নেতৃত্ব দেন আমীন আহম্মেদ চৌধুরী। পাকিস্তান সেনাবাহিনী নকশী বিওপি দুর্গের আদলে সুসজ্জিত করেছিল। এখানে মোতায়েন ছিল প্রায় এক কোম্পানি সুপ্রশিক্ষিত পাকিস্তানি সেনা। মুক্তিযোদ্ধারা বেশির ভাগ ছিলেন মাত্র ২৮ দিনের প্রশিক্ষণপ্রাপ্ত। যুদ্ধের পূর্ব-অভিজ্ঞতা তাদের ছিল না। ওই যুদ্ধই ছিল তাদের জীবনের প্রথম যুদ্ধ। ৩ আগস্ট দুই কোম্পানি যোদ্ধা নিয়ে নকশী বিওপি আক্রমণ করেন আমীন আহম্মেদ চৌধুরী। অ্যাসেম্বলি এরিয়া থেকে যোদ্ধারা অত্যন্ত সাবলীল গতিতে এফইউপিতে (ফর্মিং আপ প্লেস) রওনা হন। মাঝপথে নালা ক্রস করার সময় তারা কোনো শব্দ করেননি। এর আগে যোদ্ধাদের নিয়ে পানির মধ্যে বিনা শব্দে চলার প্র্যাকটিস করেছিলাম। রাত তিনটা ৩৫ মিনিটে এফইউপিতে পজিশন নেয় মুক্তিযোদ্ধারা। তিনটা ৪৫ মিনিটে মুক্তিযোদ্ধাদের আর্টিলারি গর্জে ওঠে। কিন্তু ভাগ্যের পরিহাস, যুদ্ধের আগেই এফইউপিতে নিজেদের আর্টিলারির কয়েকটি গোলা এসে পড়ে। এতে ছয় যোদ্ধা (গণবাহিনীর) গুরুতর আহত হন। একই সময় পাকিস্তানি আর্টিলারিও গর্জে ওঠে। এর মধ্যেই এক্সটেনডেড ফরমেশন তৈরি করেন মুক্তিযোদ্ধারা। একটু পর অ্যাসল্ট লাইন ফর্ম করে মুক্তিযোদ্ধারা অস্ত্র উঁচু করে ‘জয় বাংলা’ ধ্বনি দিয়ে ক্ষিপ্রগতিতে এগিয়ে যান। শত্রু পাকিস্তানি সেনাদের বেয়নেট চার্জের জন্য তারা রীতিমতো দৌড়াতে থাকেন। এ সময় একজন মুক্তিযোদ্ধাদের উত্তেজনা বাড়ানোর জন্য ‘নারায়ে তকবির’, ‘জয় বাংলা’, ধ্বনি দিলে মুক্তিযোদ্ধারাও ঘন ঘন ‘আল্লাহু আকবার’, ‘জয় বাংলা’ স্লোগান দিয়ে যুদ্ধের ময়দান প্রকম্পিত করে তোলেন। ঠিক তখনই শত্রুর আর্টিলারির শেলভো ফায়ার (এয়ার ব্রাস্ট) এসে পড়ে মুক্তিযোদ্ধাদের ওপর। সঙ্গে সঙ্গে কয়েকজন মুক্তিযোদ্ধা মাটিতে লুটিয়ে পড়েন। এতে কিছু মুক্তিযোদ্ধা ছত্রভঙ্গ হয়ে যান। আমীন আহম্মেদ চৌধুরীর ডান পায়ে একটা শেল লাগে। পরে আমীন আহম্মেদ চৌধুরী এগিয়ে যাওয়ার সময় তার বাঁ পায়ে বাঁশের কঞ্চি বিঁধে। তিনি পড়ে যাই। তখন এক পাকিস্তানি সেনা অস্ত্র উঁচু করে তার দিকে ধেয়ে আসতে থাকলে সালাম (অষ্টম শ্রেণীর ছাত্র, এক সুবেদার মেজরের ছেলে) নামে এক ছেলে তাকে মেরে ফেলে। কিন্তু অন্য জীবিত পাকিস্তানি সেনারা তাকে ধরার চেষ্টা করে। তিনি সাইড রোল, ক্রল করে সরে যাওয়ার সময় আবার তার ডান কনুইয়ে গুলি লাগে।
গারেথ ব্রিস
গারেথ রোহন ব্রিস (Gareth Breese; জন্ম: ৯ জানুয়ারি, ১৯৭৬) সেন্ট জেমসের মন্টেগো বে এলাকায় জন্মগ্রহণকারী জ্যামাইকীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা ও ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন গারেথ ব্রিস।
প্রথম-শ্রেণীর ক্রিকেট
কিংস্টনের উলমারস বয়েজ স্কুলে অধ্যয়ন করেছেন তিনি। মন্টেগো বে এলাকায় জন্মগ্রহণকারী গারেথ ব্রিস ওয়েস্ট ইন্ডিজের পক্ষে অনূর্ধ্ব-১৯ দলে পক্ষে খেলেন। এরপর, ১৯৯৫-৯৬ মৌসুমের রেড স্ট্রাইপ কাপে জ্যামাইকা দলে তাকে খেলানো হয়। ২০০১-০২ মৌসুমের বুস্টা কাপ প্রতিযোগিতায় বেশ সফল হন। জ্যামাইকার পক্ষ অফ স্পিন বোলিং করে ৪৪ উইকেট দখল করেন। তন্মধ্যে, বার্বাডোসের বিপক্ষে সেমি-ফাইনালে ৭/৬০ বোলিং পরিসংখ্যান গড়েন। ঐ খেলায় তার দল জয়লাভ করেছিল। এছাড়াও, নিচেরসারির মারকূটে ব্যাটসম্যান হিসেবে সাড়ে তিনশতের অধিক রান সংগ্রহ করতে পেরেছিলেন। এপ্রিলে সফররত ভারতীয় একাদশের বিপক্ষে বুস্টা একাদশের সদস্যরূপে খেলেন ও সফরকারীদেরকে ১৫০ রানে গুটিয়ে দিতে প্রভূতঃ ভূমিকা রাখেন।
১৯৯৫-৯৬ মৌসুম থেকে ২০১৪ সাল পর্যন্ত গারেথ ব্রিসের প্রথম-শ্রেণীর খেলোয়াড়ী জীবন চলমান ছিল। জ্যামাইকা দলের অধিনায়কের দায়িত্বে ছিলেন। ২০০২-০৩ মৌসুমে ওয়েস্ট ইন্ডিজের পক্ষে টেস্ট ক্যাপ লাভ করেন। অফ স্পিনার, মারকূটে অল-রাউন্ডার হিসেবে ব্রিটিশ পাসপোর্টধারী ছিলেন। ডারহাম দলের প্রধান আক্রমণ পরিচালনাকারীর ভূমিকায় অবতীর্ণ হন। বিশেষ করে সীমিত ওভারের ক্রিকেটে তিনি অধিক সফল ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গারেথ ব্রিস। ১৭ অক্টোবর, ২০০২ তারিখে চেন্নাইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০০২ সালে একটিমাত্র টেস্টে অংশ নিয়েছিলেন তিনি। চেন্নাইয়ের এম. এ. চিদাম্বরম স্টেডিয়ামে স্বাগতিক ভারত দলের বিপক্ষে খেলেন। স্পিন বোলার হিসেবে খেলেন। দুই ইনিংসে সবমিলিয়ে পাঁচ রান ও দুই উইকেট লাভ করেন তিনি। তবে, ৩১ ওভারে তাকে ১৩৫ রান খরচ করতে হয়েছিল।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ গায়ানায় অনুষ্ঠিত সিরিজের প্রথম টেস্টে তাকে ওয়েস্ট ইন্ডিজ দলের সদস্যরূপে অন্তর্ভুক্ত করা হয়। তবে, তার টেস্ট অভিষেক পর্ব ছয় মাস পর সম্পন্ন হয়। এ পর্যায়ে অক্টোবর, ২০০২ সালে ভারতে ফিরতি সফরে চেন্নাই টেস্টে অংশ নেন। কিন্তু, তার নিষ্প্রাণ অফ স্পিন বোলিং কেবলমাত্র একদিনের ক্রিকেটের জন্যে উপযোগী ছিল। বিশ্বকাপে ওয়েস্ট ইন্ডিজ দলে তাকে পরে অন্তর্ভুক্ত করা হয়। কিন্তু, কোন খেলায় অংশগ্রহণের সুযোগ দেয়া হয়নি।
কাউন্টি ক্রিকেটে অংশগ্রহণ
কার্যকরী ব্যাটসম্যান হিসেবেও দায়িত্বশীলতার পরিচয় দিয়েছেন তিনি। সাত ও আট নম্বরে ব্যাটিংয়ে নেমে কয়েকটি অর্ধ-শতরানের ইনিংস খেলেন। তন্মধ্যে, টানটনের কাউন্টি গ্রাউন্ডে ২৪৩ রানের জয়ের লক্ষ্যমাত্রায় নেমে তার দল ৯৮/৪ সংগ্রহ দাঁড় করান। ৭৯ রানের অপরাজিত ইনিংস খেলে দলকে জয় এনে দেন তিনি।
২০০৩ সালের শেষদিকে ডারহাম দলে অ-বিদেশী খেলোয়াড় হিসেবে যুক্ত হন। এরপর থেকে তাকে কাউন্টি দলে নিয়মিতভাবে খেলতে দেখা যেতো। কিন্তু, ২০১১ ও ২০১২ সালের কাউন্টি চ্যাম্পিয়নশীপের খেলায় তাকে অনিয়মিতভাবে দলে রাখা হয়। পরবর্তীতে, ডারহাম দ্বিতীয় একাদশের পরামর্শক হিসেবে পরবর্তী প্রজন্মের খেলোয়াড়দেরকে সহযোগিতার হাত প্রসারিত করছেন। এছাড়াও, ডারহামের টুয়েন্টি২০ ও ৪০-ওভারের খেলায় গুরুত্বপূর্ণ খেলোয়াড় হিসেবে অংশ নিতে থাকেন।
অ্যাং রিতা
অ্যাং রিতা / অ্যাঙ্গ্রিটা শেরপা ( आङ्गरिता शेर्पा  শেরপা  ) ওরফে হিম চিতুওয়া ( हिम-चितुवा    অর্থ স্নো চিতাবাঘ) (১৯৪৮ - ২১ সেপ্টেম্বর ২০২০) একটি পর্বত পর্বতারোহী যিনি পরিপূরক অক্সিজেন ব্যবহার না করে দশবার এভারেস্টে আরোহণ করেছিলেন, এবং এভাবে "দ্য স্নো চিতা" নামে পরিচিত ছিলেন। ১৯৯০ সালে তিনি যখন এভারেস্টে ষষ্ঠ চূড়ান্ত করেছিলেন তখন তিনি সর্বাধিক সংখ্যক সফল আরোহণের বিশ্বরেকর্ড তৈরি করেছিলেন, অবশেষে ১৯৯৬ সালে তিনি ১০ম বার এভারেস্টে পৌঁছান।  তিনি  ১৯৪৮ সালে  নেপালের  শেরপা পূর্ব ইয়ালিং নামক একটি ছোট গ্রামে জন্মগ্রহণ করেছিলেন।
এভারেস্ট চূড়া জয়
মাত্র ১৩ বছর বয়েছে অ্যাং রিতা বোতলজাত অক্সিজেন ব্যবহার না করে ১০ বার এভারেস্টের শীর্ষে পৌঁছেছিল, যার মধ্যে ৮ টি দক্ষিণ - পূর্ব পাথর পথ দিয়ে ছিল । এভারেস্টের ইতিহাসের দ্বিতীয় মারাত্মক বিপর্যয়ের 12 দিন পরে তাঁর শেষ শীর্ষ সম্মেলনটি হয়েছিল, একই দিনে ডেভিড ব্রেইয়ার্স আইএমএক্স অভিযাত্রী ক্রু হিসাবে সুইডিশ পর্বতারোহী গোরান ক্রপকে সমর্থন করেছিলেন ।
ইটাকুমারী জমিদার বাড়ি
ইটাকুমারী জমিদার বাড়ি বাংলাদেশ এর রংপুর জেলার পীরগাছা উপজেলায় অবস্থিত এক ঐতিহাসিক জমিদার বাড়ি।
ইতিহাস
থাম্ব|264x264পিক্সেল|ইটাকুমারী জমিদার বাড়ির পূর্বের অংশ পুরো ভারতবর্ষের মধ্যে এই ইটাকুমারী এলাকাটি উন্নত শিক্ষা ও সংস্কৃতিময় এলাকা ছিল। তাই এটিকে অবিভক্ত বাংলার দ্বিতীয় নবদ্বীপ হিসেবে আখ্যায়িত করা হয়। ইটাকুমারীর জমিদার ছিলেন রাজা রঘুনাথ চন্দ্র রায় (যিনি রাজা শিব চন্দ্র রায়ের পিতা)। তিনি এই জমিদার বাড়ি প্রতিষ্ঠা করেন। তার ছেলে শিব চন্দ্র রায়  এই জমিদার বাড়ি থেকেই রংপুরের কৃষক প্রজা বিদ্রোহ পরিচালনা করেন। তার সাথে একই উপজেলার মন্থনা জমিদার বাড়ির জমিদার দেবী চৌধুরানীও উক্ত কৃষক প্রজা আন্দোলনে নেতৃত্ব দিয়েছিলেন। পরবর্তীতে তারা উভয়ই ব্রিটিশ সরকারের গুলিতে মৃত্যুবরণ করেন।
১৭৮৩ সালে রংপুরের  ঐতিহাসিক প্রজা বিদ্রোহ ইটাকুমারী রাজা শিব চন্দ্রের বাড়ী থেকে সংঘটিত হয়েছিল। ১৭৮৩ সালে বৃটিশ বিরোধী শীব চন্দ্র ও দেবী চৌধুরানী প্রজা বিদ্রোহের নেতৃত্ব দিয়ে  দেবী সিংহের অত্যাচার থেকে রংপুরের কৃষক প্রজাদের রক্ষা করেছিলেন। ইটাকুমারী জমিদারবাড়ী ছিলো তৎকালীন অবিভক্ত বাংলার দ্বিতীয় নবদ্বীপ। শিক্ষা, সাংস্কৃতিক বাতিঘর হিসেবে ইটাকুমারীর খ্যাতি গোটা ভারতবর্ষে  ছড়িয়ে পড়েছিল। এখানে রাজ শীব চন্দ্রের নামে স্বনামধন্য একটি কলেজ রয়েছে। এছাড়াও জমিদার বাড়ি, মন্দির, বিশালাকার পুকুর ও অন্যান্য প্রত্নতাত্বিক নিদর্শন রয়েছে।
অবকাঠামো
বাম|থাম্ব|ইটাকুমারী জমিদার বাড়ির শিব মন্দির এখানে জমিদার বাড়ি, মন্দির ও পুকুর রয়েছে।
বর্তমান অবস্থা
এই জমিদার বাড়ি অবহেলা ও সংরক্ষণ না করার জন্য  ধ্বংসের পথে । জমিদার বাড়ির আগের  জৌলুস আর নেই। জমিদার বাড়ির মূল্যবান সামগ্রী চুরি হয়ে গেছে। জমিদার বাড়ির জমি  স্থানীয় প্রভাবশালীরা দখল করেছে।
গ্যালারী
বাম|থাম্ব|ইটাকুমারী জমিদার বাড়ির শিব মন্দিরের পাশে পরিত্যাক্ত কুয়া
প্রোপিন
প্রোপিন একটি অ্যালিফ্যাটিক হাইড্রোকার্বন। এটি একটি বর্ণহীন গ্যাস এবং পেট্রোলিয়ামের মতো হালকা গন্ধযুক্ত। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। প্রোপিন সাধারণভাবে অ্যালকিন বা অলিফিন নামে পরিচিত। লাতিন অলফিন মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন।
সংকেত
প্রোপিনের গঠন সংকেতঃ CH3-CH=CH2
বৈশিষ্ট্য
স্বাভাবিক তাপমাত্রায় প্রোপিন গ্যাসীয় পদার্থ। প্রোপেনের ন্যায় অধ্র‌ুবীয় জৈব দ্রাবকে দ্রবনীয় কিন্তু ধ্র‌ুবী দ্রাবক যেমন জলে অদ্রবনীয়। প্রোপিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে প্রোপেন তৈরী করে।
স্টিম ক্রাকিং
প্রোপিলিন উৎপাদনের সবচেয়ে জনপ্রিয় পদ্ধতি হলো স্টিম ক্রাকিং। এই পদ্ধতিতে কাঁচামাল হিসাবে জৈব যৌগ প্রোপেন ব্যবহার করা হয়। প্রোপেন থেকে হাইড্রোজেন বিযুক্তি করে প্রোপিলিন তৈরি করা হয়। এক্ষেত্রে উপজাত হিসাবে হাইড্রোজেন পাওয়া যায়।
জৈব যৌগ ইথেন থেকে ইথিলিন উৎপাদনের ক্ষেত্রেও এই পদ্ধতি ব্যবহার করা হয়।
প্রোপিলিন উৎপাদনে কাঁচামাল হিসাবে ন্যাপথাও ব্যবহার করা হয়। মধ্যপ্রাচ্যে পেট্রোলিয়াম থেকে বিভিন্ন ধরনের তেল ও গ্যাস প্রক্রিয়াকরণের সময় প্রচুর পরিমাণে প্রোপেন পাওয়া যায়। পেট্রোলিয়াম শোধন এবং তাপবিভাজন প্রক্রিয়ার (Cracking) সময় উৎপন্ন হাইড্রোকার্বন মিশ্রণ থেকে আংশিক পাতন পদ্ধতির সাহায্যে প্রোপেনকে আলাদা করা হয়। পেট্রোলিয়াম শোধনগার থেকে যে প্রোপেনে উৎপন্ন হয় (রিফাইনারি গ্রেড) তাতে শতকরা ৫০ থেকে ৭০ ভাগ প্রোপেন থাকে।থাকে।
অলিফিন থেকে তৈরির প্রযুক্তি
রেনিয়াম এবং মলিবডেনাম অনুঘটকের উপস্থিতে ইথিলিন ও 2-বিউটিন মিশ্রণের বিক্রিয়ায় প্রোপিলিন তৈরি করা হয়। এক্ষেত্রে সমগ্র মিশ্রণের ওজনের শতকরা প্রায় ৯০ ভাগই প্রোপিলিনে রূপান্তরিত হয়। বিক্রিয়াটি এই রকমঃ
CH2=CH2 + CH3CH=CHCH3 → 2 CH2=CHCH3
প্রকৃতিতে প্রাপ্ত
প্রোপিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে প্রোপিন পাওয়া যায়।
উচ্চ তাপমাত্রা ও চাপে প্রোপেনকে ভাঙলে প্রোপিন পাওয়া যায়। সেই সাথে কিছু অ্যালকেনও উৎপন্ন হয়।
প্রোপেন---> প্রোপিন + অ্যালকেন
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক অ্যাসিডের সাথে প্রোপানলকে উত্তপ্ত করলে প্রোপিন উৎপন্ন হয়।
CH3-CH-OH + H2SO4 = CH3-CH=CH2 + (H2O + H2SO4)
অ্যালকোহল থেকে
প্রোপানলকে উচ্চ তাপমাত্রায় অ্যালুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে প্রোপিন উৎপন্ন হয়। এক্ষেত্রে অ্যালুমিনা (AL2O3) নিরুদক হিসেবে কাজ করে।
প্রোপাইন থেকে
লেড এবং বেরিয়াম সালফেট এর উপস্থিতিতে প্রোপাইন এর সাথে হাইড্রোজেন যুক্ত হয়ে প্রোপিন উৎপন্ন করে।
ব্যবহার
পেট্রোরাসায়নিক শিল্পে ইথিলিনের পরেই দ্বিতীয় গুরুত্বপূর্ণ কাঁচামাল ইিসাবে প্রোপিলিন ব্যবহার করা হয়। অনেক জৈব পদার্থ তৈরির কাঁচামাল হিসাবে প্রোপিলিনের ব্যবহার রয়েছে। পলিপ্রোপিলিন তৈরিতে প্রোপিলিনের চাহিদা সব থেকে বেশি। সমগ্র উৎপাদনের দুই তৃতীয়ংশই পলিপ্রোপিলিন তৈরিতে ব্যবহার হয়ে যায়।